CELEX: 62016TN0303
Language: sl
Date: 2016-06-14 00:00:00
Title: Zadeva T-303/16: Tožba, vložena 14. junija 2016 – Novartis Europharm/Komisija

16.8.2016   
            
            
               SL
            
            
               Uradni list Evropske unije
            
            
               C 296/24
            
         Tožba, vložena 14. junija 2016 – Novartis Europharm/Komisija
   (Zadeva T-303/16)
   (2016/C 296/33)
   Jezik postopka: angleščina
   
      Stranki
   
   
      Tožeča stranka: Novartis Europharm Ltd (Camberley, Združeno kraljestvo) (zastopnik: C. Schoonderbeek, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Sklep Evropske komisije z dne 4. aprila 2016 (C(2016) 2083(final)) razglasi za ničen; in
            
         
               —
            
            
               Evropski komisiji naloži plačilo svojih stroškov in stroškov družbe Novartis.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: Sklep Komisije z dne 4. aprila 2016 ni zakonit, ker pomeni kršitev tržne ekskluzivnosti za zdravilo siroto družbe Novartis pod imenom TOBI Podhaler v skladu s členom 8(1) Uredbe (ES) št. 141/2000 (1) o zdravilih sirotah in ker niso bili izpolnjeni pogoji iz člena 8(3) te uredbe za odobritev odstopanja od te tržne ekskluzivnosti za zdravilo siroto.
            
         
               2.
            
            
               Drugi tožbeni razlog: Sklep Komisije z dne 4. aprila 2016 je bil pripravljen in sprejet s kršitvijo „dolžne skrbnosti“, drugače poimenovane tudi „načelo skrbnega ravnanja“, zlasti ker niso bili upoštevani relevantni znanstveni podatki o zadevnih zdravilih in ker v okviru znanstvene presoje ni bilo opravljeno posvetovanje z družbo Novartis kot zainteresirano stranko.
            
         
      (1)  Uredba (ES) št. 141/2000 Evropskega parlamenta in Sveta z dne 16. decembra 1999 o zdravilih sirotah (UL L 18, 22.1.2000, posebna izdaja v slovenščini, poglavje 15, zvezek 5, str. 21).